[[Fil:Vejrhøj - udsigt mod Sanddobberne - panoramio.jpg|thumb|Udsigt mod Sanddobberne fra [[Vejrhøj]] ]]
[[Fil:Johan Thomas Lundbye - Zealand Landscape. View from Bjerresø Mark towards Vejrhøj and Dragsholm Manor - Google Art Project.jpg|thumb|Udsigt mod Bjergene og Vejrhøj fra syd, malet af [[J.Th. Lundbye]] i 1840. Til højre ses Dragsholm]]
{{harflertydig|Bjergene}}
''''' Bjergene''''' er navnet på et markant, [[Naturfredning i Danmark|fredet]] bakkelandskab ud til [[Nexelø Bugt]] (del af [[Sejerø Bugt]]), nord for [[Dragsholm Slot]] i [[Odsherred Kommune]] på [[nordvestsjælland]].
Bjergene indgår i [[GeoPark Odsherred]] og det internationale [[geologi]]ske interesseområde [[Odsherredbuerne]]. Det er også en del af [[Natura 2000]]-[[Natura 2000-område nr. 154 Sejerø Bugt, Saltbæk Vig, Bjergene, Diesebjerg og Bollinge Bakke|område nr. 154 Sejerø Bugt, Saltbæk Vig, Bjergene, Diesebjerg og Bollinge Bakke]]. 308 [[hektar]] blev fredet i 2007.<ref name=DN>[https://www.fredninger.dk/fredning/vejrhoej-og-bjergene/ Om fredningen] på fredninger.dk</ref>
== Landskabet ==
Det er et landskab med [[overdrev]] med udpint og fattig jord, udlagt med græs og afgræsset igennem mange år, der ligger som oaser i det omkringliggende landskab.
Landskabet omkring det 121 m høje [[Vejrhøj]] 20 km nordvest for [[Holbæk]] er et eksempel på, hvordan isen har formet landskabet. Bjergene, som hele dette stærkt kuperede landskab kaldes, er skabt af materiale som blev presset op foran de [[gletsjer]]e, der kom fra øst i den [[sidste istid]] og “afgnavede” [[Lammefjorden]] og [[Sidinge Fjord]], så de blev efterladt som såkaldte [[inderlavning]]er. Fjordene nåede helt ind til Vejrhøjområdet, men er nu inddiget og afvandet, og den flade, tørlagte havbund danner kontrast til de stejle bakker. På ydersiden af [[randmoræne]]n er dannet store, flade [[smeltevandsslette]]r og en af dem ligger i dag under vand ude i [[Sejerø Bugt]].<ref name=DN/>
== Sanddobberne ==
Mod syd ved Sanddobberne er der en [[barrierekyst]] hvor kystlinjen ændrer sig hele tiden. En [[krumodde]] med en forholdsvis bred sandstrand der vokser mod syd, fordi havet aflejrer sand på odden, der til sidst bliver landfast, så der dannes en strandsø med [[brakvand]].<ref>[https://naturstyrelsen.dk/media/267061/bjergene-odsherred_171019_web.pdf Folder] med kort fra [[Naturstyrelsen]] på naturstyrelsen.dk</ref>
Naturbeskyttelse